M'hemmx dubju li f'Malta lill-għaqdiet tas-soċjetà ċivili li jagħmlu kampanji favur id-drittijiet demokratiċi, kontra l-korruzzjoni u favur l-eżemplarjeta' fil-politika, l-partit politiċi jarawhom żejda. L-istorja li tal-PN xandru dalgħodu f'Il-Mument wara li tfaċċat nhar l-Erbgħa fuq One TV u saħansitra anki fuq il-Facebook page uffiċjali tal-PN, m'hi xejn ħlief att ta' disprament ta' min jinsab dahru mal-ħajt. Il-veru każ li m'humiex jgħarblu sewwa l-konsegwenzi tal-azzjonijiet tagħhom. Ifakkruna f'Erdogan u Duterte l-akkużi fis-sens li l-attivisti qed "jiksru l-liġi" u l-ispekulazzjonijiet dwar "investigazzjonijiet". Qed jimitaw lil tal-Labour mingħajr ma jieħdu ħsieb jaraw x'inhuma l-ħtiġijiet veri tagħhom. Ġurnalisti u attivisti li jgħixu f'pajjiżi mmexxijin minn gvernijiet awtoritarji qed ikollhom jiffaċċjaw audits, investigazzjonijiet, allegazzjonijiet ta' ksur ta' liġijiet finanzjarji u akkużi foloz oħra. Dawn huma l-fatti tal-ħajja f'pajjiżi bħalma huma r-Russia, l-Filippini, it-Turkija, l-Ażerbajġan u oħrajn. Corinne Vella m'għamlitx riferenza speċifika għall-akkuża falza dwar frodi fil-ħlas tal-VAT li ta' spiss kienet issir fil-konfront ta' oħtha Daphne Caruana Galizia. Madankollu malajr fehmet x'hemm wara l-pubblikazzjoni tal-istorja f'Il-Mument u dalgħodu kitbat hekk: Intebħet ukoll bil-miżoġinżmu. Il-partiti politiċi jħossuhom skomdi fil-konfront tal-attivisti tas-soċjetà ċivili, speċjalment fil-konfront tan-nisa. Araw kif Il-Mument fetħet attakk personalizzat fuq tal-Occupy Justice. Il-ġurnal kiteb li dan il-grupp huwa mmexxi mill-mara tal-blogger Manuel Delia. Din is-sentenza fiha x'tifhem. Din mara. Jaqq. M'għandhiex isem u hi miżżewġa lil Manuel Delia. Mela ftehimna. U, għal ġieħna, dan blogger! Dalgħodu Adrian Delia tkellem fuq ir-radju tal-partit tiegħu Adrian Delia , u rripeta diskors mimli arja hu u jindirizza lill-ġurnalisti bl-uniku mod li jaf kif: minn fuq radju kontrollat minnu fejn ħadd ma jkun jista' jmerih. Delia qal li se jwieġeb "sezzjoni żgħira tal-istampa" li qiegħda xxerred "il-gideb" dwaru. Jagħti x'jifhem li qed jirreferi għal Lovin Malta, The Shift News u din il-website, għalkemm jista' jkun li kien qed jipponta sebgħu lejn it-Times of Malta wkoll. Qal ukoll li kien qed jirreferi għall-WhatsApp videos li qed jiċċirkolaw li la nġibdu u lanqas ixxandru minn dawn is-siti. U mbagħad, dulcis in fundo, jgħid li "sezzjoni żgħira tal-istampa" permezz ta' video qed ixxerred dawn il-"gideb" dwar "il-familja tiegħu" għax huma ħbieb ta' Joseph Muscat u tal-Partit Laburista. Kliem li kien iħammar wiċċ Joseph Goebbels. Lil Adrian Delia ebda ġurnalist ma ġibed filmat tiegħu f'daru. U dawk li ġibdu l-filmat u għaddew dak li nġibed se jkunu jistgħu jgħidu fil-qorti jekk kienx Joseph Muscat li kien ġiegħelhom jiġbdu l-filmat. Fi ħdan il-PN, hemm uħud li qed iħossuhom imbarazzati b'dan l-aġir anti-demokratiku. Ftit ilu Chris Said fakkar x'qalet il-Kummissjoni ta' Venezja: Malta ma ħaqqhiex tissejjaħ demokrazija minħabba l-mod kif iġġib ruħħa mal-ġurnalisti u mal-attivisti tas-soċjeta' ċivili. sostna li dan mhuwiex sew. Claudette Buttigieg qabżet ukoll u tkellmet f'dan is-sens. Min jipprova jiddiskredita lill-attivisti tas-soċjeta' ċivili u lill-ġurnalisti indipendenti ikun ħati ta' aġir anti-demokratiku u meta jagħmel dan "il-kap magħżul mit-tesserati" ikun qed iġib ruħu b'mod anti-demokratiku. Bosta persuni, jien fosthom, jiftakru meta konna wasalna għal konklużjoni dwar definittiva Adrian Delia. Meta Daphne Caruana Galizia kienet xandret l-istejjer dwaru, n-nies kienet għadha qed tifforma opinjoni dwaru. Meta quddiem folla nies ikkundanna lill-"biċċa blogger" u wiegħed li jkisser lil min jażżarda jikkritika lill-PN jew lit-tmexxija tiegħu, għamel ħaġa li l-mexxejja ta' qablu lanqas biss kienu joħolmu li jagħmluha. It-theddid baqa' għaddej sal-lum. Previous: Mark Anthony Sammut juri li s-sens komun ma spiċċax għal kollox Next: Xi drabi t-tweġiba jkollha tkun le window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Aqbad ma' ta' mparek